BENDROJI POZICIJA (EB) Nr. 7/2009

Tarybos priimta 2009 m. sausio 9 d.

siekiant priimti … Europos Parlamento ir Tarybos reglamentą (EB) Nr. …/2009, nustatantį bendrąsias patekimo į tarptautinę keleivių vežimo tolimojo susisiekimo ir miesto autobusais rinką taisykles (nauja redakcija)

(Tekstas svarbus EEE)

(2009/C 62 E/03)

EUROPOS PARLAMENTAS IR EUROPOS SĄJUNGOS TARYBA,

atsižvelgdami į Europos bendrijos steigimo sutartį, ypač į jos 71 straipsnį,

atsižvelgdami į Komisijos pasiūlymą,

atsižvelgdami į Europos ekonomikos ir socialinių reikalų komiteto nuomonę (1),

pasikonsultavę su Regionų komitetu,

laikydamiesi Sutarties 251 straipsnyje nustatytos tvarkos (2),

kadangi:

Siekiant sukurti nuoseklią tarptautinio krovinių vežimo kelių transportu per Bendrijos teritoriją sistemą, šis reglamentas turėtų būti taikomas bet kokiam tarptautiniam vežimui Bendrijos teritorijoje. Vežant iš valstybių narių į trečiąsias šalis, dažniausiai taikomi valstybių narių ir trečiųjų šalių dvišaliai susitarimai. Dėl to šis reglamentas neturėtų būti taikomas reiso daliai, vykdomai valstybės narės, kurioje pakraunama ar iškraunama, teritorijoje, jei tarp Bendrijos ir trečiųjų šalių nėra atitinkamų susitarimų. Tačiau reglamentas turėtų būti taikomas valstybės narės, per kurią vykstama tranzitu, teritorijoje.

Kadangi šio reglamento tikslo, t.y. užtikrinti nuoseklią tarptautinio vežimo keliais sistemą visoje Bendrijoje, valstybės narės negali deramai pasiekti ir kadangi dėl siūlomo veiksmo masto ir poveikio to tikslo būtų geriau siekti Bendrijos lygiu, laikydamasi Sutarties 5 straipsnyje nustatyto subsidiarumo principo Bendrija gali patvirtinti priemones. Pagal tame straipsnyje nustatytą proporcingumo principą šiuo reglamentu neviršijama to, kas būtina nurodytam tikslui pasiekti,

PRIĖMĖ ŠĮ REGLAMENTĄ:

I SKYRIUS

BENDROSIOS NUOSTATOS

1 straipsnis

Taikymo sritis

1. Šis reglamentas taikomas tarptautiniam krovinių vežimui keliais Bendrijos teritorijoje samdos pagrindais ar už atlygį.

2. Vežant iš valstybės narės į trečiąją šalį ir vice versa, šis reglamentas taikomas reiso daliai, kuri vykdoma vežant tranzitu per bet kurios valstybės narės teritoriją. Jis netaikomas tai valstybės narės teritorijos, kurioje krovinys pakraunamas ir iškraunamas, reiso daliai, tol, kol Bendrija ir atitinkama trečioji šalis nesudaro reikiamo susitarimo.

3. Kol nesudaryti 2 dalyje nurodyti susitarimai, šis reglamentas neturi poveikio:

4. Šis reglamentas taikomas krovinių ir keleivių vidaus vežimui keliais, kurį laikinai vykdo vežėjas nerezidentas, kaip nustatyta III skyriuje.

5. Šis reglamentas netaikomas šioms vežimo rūšims ir nepakrautų transporto priemonių reisams, susijusiems su tokiu vežimu:

Pirmos pastraipos d punkto iv papunktis netaikomas transporto priemonėms, kurios pakeitė įprastai naudojamas, tačiau trumpam sugedusias transporto priemones.

6. 5 dalies nuostatos neturi įtakos sąlygoms, pagal kurias valstybės narės leidžia savo piliečiams užsiimti toje dalyje nurodyta veikla.

2 straipsnis

Sąvokų apibrėžtys

Šiame reglamente:

II SKYRIUS

TARPTAUTINIS VEŽIMAS

3 straipsnis

Bendras principas

Tarptautinis vežimas vykdomas turint Bendrijos licenciją ir, jei vairuotojas yra trečiosios šalies pilietis — vairuotojo liudijimą.

4 straipsnis

Bendrijos licencija

1. Vadovaudamasi šiuo reglamentu, valstybė narė Bendrijos licencijas išduoda bet kuriam samdos pagrindais arba už atlygį keliais krovinius vežančiam vežėjui, kuris:

2. Įsisteigimo valstybės narės kompetentingos valdžios institucijos Bendrijos licenciją išduoda atnaujinamiems ne ilgesniems kaip dešimties metų laikotarpiams.

Bendrijos licencijos ir patvirtintos kopijos, išduotos iki reglamento įsigaliojimo dienos, galioja, kol pasibaigia jų galiojimo laikas.

Komisija Bendrijos licencijos galiojimo laikotarpį suderina su technikos pažanga, visų pirma su kelių transporto įmonių nacionaliniais elektroniniais registrais, kaip numatyta Reglamento (EB) Nr. …/2009 15 straipsnyje. Šios priemonės, skirtos iš dalies pakeisti neesmines šio reglamento nuostatas, patvirtinamos pagal 15 straipsnio 2 dalyje nurodytą reguliavimo procedūrą su tikrinimu.

3. Įsisteigimo valstybė narė išduoda vežėjui Bendrijos licencijos originalą, kurį turi saugoti vežėjas, bei tam tikrą patvirtintų originalo kopijų skaičių, kuris turi atitikti Bendrijos licenciją turinčio vežėjo naudojamų tiek nuosavų, tiek ir, pavyzdžiui, pirkimo išsimokėtinai, nuomos ar išperkamosios nuomos pagrindu valdomų transporto priemonių skaičiui.

4. Bendrijos licencija ir patvirtintos jos kopijos atitinka II priede nustatytą modelį, kuriame taip pat yra išdėstytos jų naudojimo sąlygos. Joje turi būti bent du iš I priede išvardytų apsaugos požymių.

Komisija derina I ir II priedus su technikos pažanga. Šios priemonės, skirtos iš dalies pakeisti neesmines šio reglamento nuostatas, patvirtinamos pagal 15 straipsnio 2 dalyje nurodytą reguliavimo procedūrą su tikrinimu.

5. Bendrijos licencija ir patvirtintos jos kopijos pažymimos šiuos dokumentus išduodančios valdžios institucijos antspaudu bei parašu ir turi serijos numerį. Bendrijos licencijos ir patvirtintų jos kopijų serijos numeriai įtraukiami į nacionalinio elektroninio kelių transporto įmonių registro dalį, skirtą su vežėjais susijusiems duomenims.

6. Bendrijos licencija išduodama vežėjo vardu ir negali būti perleidžiama. Patvirtinta Bendrijos licencijos originalo kopija laikoma visose vežėjo transporto priemonėse ir ją privaloma pateikti bet kuriam įgaliotam tikrinančiam pareigūnui pareikalavus.

Transporto priemonių junginių atveju patvirtinta licencijos kopija yra motorinėje transporto priemonėje. Ji apima transporto priemonių junginį net ir tada, kai priekaba arba puspriekabė nėra įregistruotos šią licenciją turinčio vežėjo vardu ar jis neturi teisės jų naudoti keliuose, o taip pat ir tada, kai jos įregistruotos ar jas leidžiama naudoti keliuose kitoje valstybėje narėje.

5 straipsnis

Vairuotojo liudijimas

1. Pagal šį reglamentą vairuotojo liudijimą valstybė narė išduoda bet kuriam vežėjui, kuris:

2. Vairuotojo liudijimą vežėjo įsisteigimo valstybės narės kompetentingos valdžios institucijos Bendrijos licencijos turėtojo prašymu išduoda kiekvienam jo teisėtai įdarbintam vairuotojui, kuris nėra nei valstybės narės pilietis, nei ilgalaikis gyventojas, kaip apibrėžta Direktyvoje 2003/109/EB, arba kiekvienam vairuotojui, kuris nėra nei valstybės narės pilietis, nei ilgalaikis gyventojas, kaip apibrėžta toje direktyvoje, ir kurio paslaugomis tas vežėjas naudojasi. Kiekvienas vairuotojo liudijimas patvirtina, kad jame nurodytas vairuotojas yra įdarbintas pagal 1 dalyje nustatytas sąlygas.

3. Vairuotojo liudijimas atitinka III priede nustatytą modelį. Jame turi būti bent du iš I priede išvardytų apsaugos požymių.

4. Komisija derina III priedą su technikos pažanga. Šios priemonės, skirtos iš dalies pakeisti neesmines šio reglamento nuostatas, patvirtinamos pagal 15 straipsnio 2 dalyje nurodytą reguliavimo procedūrą su tikrinimu.

5. Vairuotojo liudijimas turi būti pažymėtas jį išdavusios valdžios institucijos antspaudu bei parašu ir turėti serijos numerį. Vairuotojo liudijimo serijos numeris gali būti įtrauktas į nacionalinio elektroninio kelių transporto bendrovių registro dalį, skirtą su vežėju, kuris tą liudijimą įteikia atitinkamam vairuotojui, susijusiems duomenims.

6. Vairuotojo liudijimas priklauso vežėjui, kuris liudijimą atiduoda jame nurodytam vairuotojui, kai pastarasis transporto priemonę vairuoja naudodamasis tam vežėjui išduota Bendrijos licencija. Patvirtinta vairuotojo liudijimo, išduoto vežėjo įsisteigimo valstybės narės kompetentingų valdžios institucijų, kopija saugoma vežėjo buveinėje. Vairuotojo liudijimas pateikiamas jo pareikalavusiam bet kuriam įgaliotam tikrinančiam pareigūnui.

7. Vairuotojo liudijimas išduodamas jį išduodančios valstybės narės nustatytam laikotarpiui — ne ilgiau kaip penkeriems metams. Vairuotojų liudijimai, išduoti iki šio reglamento įsigaliojimo dienos, galioja, kol pasibaigia jų galiojimo laikas.

Vairuotojo liudijimas galioja tik tiek, kiek yra vykdomos sąlygos, pagal kurias jis yra išduotas. Valstybės narės imasi atitinkamų priemonių užtikrinti, kad nustojus vykdyti tas sąlygas, vežėjas nedelsiant liudijimą grąžintų jį išdavusiai valdžios institucijai.

6 straipsnis

Sąlygų tikrinimas

1. Vežėjui pateikus paraišką Bendrijos licencijai gauti ar paraišką Bendrijos licencijai pratęsti pagal 4 straipsnio 2 dalį, įsisteigimo valstybės narės kompetentingos valdžios institucijos tikrina, ar vežėjas atitiko, ar tebeatitinka 4 straipsnio 1 dalyje nustatytas sąlygas.

2. Įsisteigimo valstybės narės kompetentingos valdžios institucijos, kiekvienais metais atlikdamos patikrinimus, kuriais patikrinama ne mažiau kaip 20 % toje valstybėje narėje išduotų galiojančių vairuotojų liudijimų, reguliariai tikrina, ar tebesilaikoma 5 straipsnio 1 dalyje nurodytų sąlygų, pagal kurias buvo išduotas vairuotojo liudijimas.

7 straipsnis

Paraiškos išduoti Bendrijos licenciją ir vairuotojo liudijimą atmetimas arba jų panaikinimas

1. Jei 4 straipsnio 1 dalyje arba 5 straipsnio 1 dalyje nustatytų sąlygų nesilaikoma, įsisteigimo valstybės narės kompetentingos valdžios institucijos, priimdamos motyvuotą sprendimą, atmeta paraišką Bendrijos licencijai gauti ar jos galiojimui pratęsti ar vairuotojo liudijimui gauti.

2. Kompetentingos valdžios institucijos panaikina Bendrijos licenciją arba vairuotojo liudijimą, jei jo turėtojas:

III SKYRIUS

KABOTAŽAS

8 straipsnis

Bendras principas

1. Bet kuriam vežėjui, vežančiam krovinius samdos pagrindais ar už atlygį ir turintiems Bendrijos licenciją, kurio vairuotojas, jei jis yra trečiosios šalies pilietis, turi šiame skyriuje nustatytas sąlygas atitinkantį vairuotojo liudijimą, šiame skyriuje nustatytomis sąlygomis leidžiama vykdyti kabotažo operacijas.

2. Jeigu atvykstamojo tarptautinio vežimo kroviniai buvo nuvežti į paskirties vietą, 1 dalyje nurodytiems vežėjams, užbaigusiems tarptautinį vežimą iš kitos valstybės narės arba trečiosios šalies į priimančiąją valstybę narę, ta pačia transporto priemone, o transporto priemonių junginio atveju — tos pačios transporto priemonės motorine transporto priemone — leidžiama atlikti ne daugiau nei tris kabotažo operacijas. Krovinys, atliekant kabotažo operaciją ir prieš išvažiuojant iš priimančiosios valstybės narės, paskutinį kartą iškraunamas per septynias dienas nuo paskutinio iškrovimo priimančiojoje valstybėje narėje, vykdyto per atvykstamąjį tarptautinį vežimą.

Per pirmoje pastraipoje nurodytą laikotarpį vežėjai gali atlikti keletą ar visas kabotažo operacijas, kurias leidžiama atlikti pagal tą pastraipą, bet kurioje valstybėje narėje, su sąlyga, kad vienoje valstybėje narėje atliekama viena kabotažo operacija ir ji atliekama per tris dienas nuo atvykimo nepakrauta transporto priemone į ta valstybę narę.

3. Krovinių vidaus vežimo kelių transportu paslaugos, kurias priimančiojoje valstybėje narėje teikia vežėjas nerezidentas, laikomos atitinkančiomis šį reglamentą tik tuomet, kai vežėjas gali pateikti aiškių tarptautinio vežimo, kurį vykdydamas vežėjas atvyko į priimančiąją valstybę narę, ir kiekvienos priimančiojoje valstybėje narėje viena po kitos atliktų kabotažo operacijų, įrodymų.

Pirmoje pastraipoje nurodytuose įrodymuose pateikiama ši informacija apie kiekvieną operaciją:

4. Bet kuriam vežėjui pagal įsisteigimo valstybės narės teisės aktus turinčiam teisę samdos pagrindais ar už atlygį vykdyti krovinių vežimo keliais operacijas, nurodytas 1 straipsnio 5 dalies a, b ir c punktuose, šiame skyriuje nustatytomis sąlygomis leidžiama atitinkamai atlikti tos pačios rūšies kabotažo operacijas arba kabotažo operacijas naudojant tos pačios kategorijos transporto priemones.

5. Vežimo rūšių, nurodytų 1 straipsnio 5 dalies d ir e punktuose, leidimų verstis kabotažu išdavimas yra neribojamas.

9 straipsnis

Kabotažo operacijoms taikomos taisyklės

1. Jei Bendrijos teisės aktai nenumato kitaip, kabotažo operacijos atliekamos pagal priimančioje valstybėje narėje galiojančius įstatymus ir kitus teisės aktus, reglamentuojančius:

Pirmos pastraipos b punkte nurodytas svoris ir matmenys tam tikrais atvejais gali viršyti vežėjo įsisteigimo valstybėje narėje taikomus apribojimus, bet jie jokiu būdu negali viršyti priimančios valstybės narės vidaus vežimams nustatytų ribų arba nurodytų techninių reikalavimų liudijime, nurodytame 1996 m. liepos 25 d. Tarybos direktyvos 96/53/EB, nustatančios tam tikrų Bendrijoje nacionaliniam ir tarptautiniam vežimui naudojamų kelių transporto priemonių didžiausius leistinus matmenis ir tarptautiniam vežimui naudojamų kelių transporto priemonių didžiausią leistiną masę (13), 6 straipsnio 1 dalyje.

2. 1 dalyje nurodytų įstatymų ir kitų teisės aktų nuostatas valstybė narė vežėjams nerezidentams taiko tomis pačiomis sąlygomis, kokiomis jos taikomos priimančioje valstybėje narėje įsisteigusiems vežėjams, kad taip būtų užkirstas kelias bet kokiam diskriminavimui dėl nacionalinės priklausomybės ar įsisteigimo vietos.

10 straipsnis

Apsaugos procedūra

1. Dėl kabotažo atsiradus dideliems nacionalinės transporto rinkos sutrikimams kuriame nors geografiniame regione arba jiems padidėjus dėl jo, valstybė narė gali šiuo klausimu kreiptis į Komisiją, kad pastaroji patvirtintų apsaugos priemones, ir pateikia Komisijai reikiamą informaciją bei jai praneša apie priemones, kurių ji ketina imtis vežėjų rezidentų atžvilgiu.

2. 1 dalies tikslais:

3. Komisija, remdamasi atitinkamais duomenimis, išnagrinėja padėtį ir, pasikonsultavusi su 15 straipsnio 1 dalyje nurodytu komitetu, per vieną mėnesį nuo valstybės narės prašymo gavimo nusprendžia, ar apsaugos priemonės yra būtinos, ir, jei jos būtinos, jas patvirtina.

Tokiomis priemonėmis gali būti numatyta atitinkamai teritorijai laikinai netaikyti šio reglamento.

Pagal šį straipsnį patvirtintos priemonės galioja ne ilgiau kaip šešis mėnesius, o jų galiojimas gali būti vieną kartą pratęstas dar vienam tokiam laikotarpiui.

Komisija nedelsdama praneša valstybėms narėms ir Tarybai apie pagal šią dalį priimtą sprendimą.

4. Jei Komisija nusprendžia patvirtinti apsaugos priemones, susijusias su viena ar keliomis valstybėmis narėmis, atitinkamų valstybių narių kompetentingos valdžios institucijos privalo imtis lygiaverčių priemonių vežėjų rezidentų atžvilgiu ir apie jas pranešti Komisijai. Šios priemonės pradedamos taikyti ne vėliau už Komisijos patvirtintas apsaugos priemones.

5. Bet kuri valstybė narė gali pateikti Tarybai svarstyti Komijos pagal 3 dalį priimtą sprendimą per 30 dienų nuo pranešimo apie jį gavimo dienos. Taryba, spręsdama kvalifikuota balsų dauguma, per 30 dienų nuo tokio kreipimosi arba kelių valstybių narių kreipimosi atveju — nuo pirmojo kreipimosi — gali priimti kitokį sprendimą.

Tarybos sprendimu nustatytoms priemonėms taikomas 3 dalies trečioje pastraipoje nustatytas galiojimo laikotarpis. Atitinkamų valstybių narių kompetentingos valdžios institucijos privalo imtis lygiaverčių priemonių vežėjų rezidentų atžvilgiu ir apie jas pranešti Komisijai. Jei Taryba per pirmoje pastraipoje nurodytą laikotarpį nepriima sprendimo, Komisijos sprendimas tampa galutiniu.

6. Jei Komisija mano, kad 3 dalyje nurodytų priemonių galiojimą reikia pratęsti, ji pateikia pasiūlymą Tarybai, kuri priima sprendimą kvalifikuota balsų dauguma.

IV SKYRIUS

ABIPUSĖ PAGALBA IR SANKCIJOS

11 straipsnis

Abipusė pagalba

Valstybės narės, teikia viena kitai abipusę pagalbą užtikrinančią šio reglamento taikymą ir kontrolę. Jos keičiasi informacija pasitelkdamos nacionalinius kontaktinius punktus, įsteigtus pagal Reglamento (EB) Nr. …/2009 18 straipsnį.

12 straipsnis

Įsisteigimo valstybės narės už pažeidimus taikomos sankcijos

1. Bet kurioje valstybėje narėje padarius arba nustačius sunkų Bendrijos kelių transporto teisės aktų pažeidimą, tuos pažeidimus padariusio vežėjo įsisteigimo valstybės narės kompetentingos valdžios institucijos imasi atitinkamų veiksmų šiam klausimui spręsti, ir dėl to gali tekti, inter alia, skirti tokias administracines sankcijas:

Šios sankcijos gali būti nustatytos priėmus galutinį sprendimą šiuo klausimu ir jas nustatant atsižvelgiama į Bendrijos licenciją turinčio vežėjo padaryto pažeidimo sunkumą bei į bendrą patvirtintų licencijos kopijų, kurias jis naudoja tarptautiniam vežimui, skaičių.

2. Sunkiai pažeidus vairuotojo liudijimų naudojimo bet kurias taisykles, vežėjo, kuris padarė tuos pažeidimus, įsisteigimo valstybės narės kompetentingos valdžios institucijos taiko atitinkamas sankcijas, pvz.:

Sankcijos gali būti nustatytos priėmus galutinį sprendimą šiuo klausimu, o jas nustatant atsižvelgiama į Bendrijos licenciją turinčio vežėjo padaryto pažeidimo sunkumą.

3. Įsisteigimo valstybės narės kompetentingos valdžios institucijos kiek įmanoma greičiau, bet ne vėliau kaip per du mėnesius nuo galutinio sprendimo šiuo klausimu, praneša valstybės narės, kurioje buvo nustatytas pažeidimas, kompetentingoms valdžios institucijoms, ar buvo skirtos šio straipsnio 1 ir 2 dalyse nurodytos sankcijos, ir jei buvo — tai kurios.

Jei tokios sankcijos nebuvo skirtos, įsisteigimo valstybės narės kompetentingos valdžios institucijos nurodo priežastis.

4. Kompetentingos valdžios institucijos užtikrina, kad tam vežėjui paskirtų sankcijų visuma būtų proporcinga pažeidimui ar pažeidimams, už kuriuos jos buvo paskirtos, atsižvelgiant į valstybėje narėje, kurioje buvo nustatytas pažeidimas, už tą patį pažeidimą paskirtas sankcijas.

5. Vežėjo įsisteigimo valstybės narės kompetentingos valdžios institucijos taip pat gali pagal savo nacionalinius įstatymus iškelti bylą tam vežėjui kompetentingame nacionaliniame teisme. Apie tokius sprendimus jos praneša priimančiosios valstybės narės kompetentingoms valdžios institucijoms.

6. Valstybės narės turi vežėjui sudaryti galimybę apskųsti taikant šį straipsnį paskirtas bet kurias administracines sankcijas.

13 straipsnis

Priimančiosios valstybės narės už pažeidimus taikomos sankcijos

1. Jei valstybės narės kompetentingos valdžios institucijos sužino, jog vežėjui nerezidentui priskirtinas šio reglamento arba kitų Bendrijos kelių transporto teisės aktų sunkus pažeidimas, valstybė narė, kurios teritorijoje yra nustatytas pažeidimas, vežėjo įsisteigimo valstybės narės kompetentingoms valdžios institucijoms kiek įmanoma greičiau, tačiau ne vėliau kaip per du mėnesius nuo galutinio sprendimo šiuo klausimu, pateikia šią informaciją:

Priimančiosios valstybės narės kompetentingos valdžios institucijos gali pareikalauti įsisteigimo valstybės narės kompetentingų valdžios institucijų pagal 12 straipsnį skirti administracines sankcijas.

2. Nepažeidžiant bet kurio baudžiamojo persekiojimo, priimančiosios valstybės narės kompetentingos valdžios institucijos gali taikyti sankcijas vežėjams nerezidentams, kurie, atlikdami jos teritorijoje kabotažo operaciją, pažeidė šį reglamentą arba nacionalinius bei Bendrijos kelių transporto teisės aktus. Sankcijos skiriamos nediskriminuojant vežėjų. Tomis sankcijos gali, inter alia, būti įspėjimas arba, padarius sunkius pažeidimus, laikinas uždraudimas vykdyti kabotažo operacijas priimančiosios valstybės narės, kurioje tas pažeidimas buvo padarytas, teritorijoje.

3. Valstybės narės užtikrina, kad vežėjai turėtų teisę apskųsti taikant šį straipsnį jiems paskirtas bet kurias administracines sankcijas.

14 straipsnis

Įrašymas į nacionalinį registrą

Valstybės narės užtikrina, kad apie jų teritorijoje įsisteigusių vežėjų padarytus sunkius Bendrijos kelių transporto teisės aktų pažeidimus, už kuriuos vežėjo įsisteigimo valstybė narė arba kita valstybė narė paskiria sankciją, ir apie tai, kad Bendrijos licencija ar jos patvirtinta originalo kopija yra laikinai sustabdyta ar galutinai panaikinta, būtų įrašoma į nacionalinį elektroninį vežimo kelių transporto įmonių registrą. Registro įrašai, kuriais nurodomas laikinas Bendrijos licencijos galiojimo sustabdymas arba galutinis panaikinimas, duomenų bazėje laikomi dvejus metus, laikino galiojimo sustabdymo atveju skaičiuojant nuo galiojimo sustabdymo termino pabaigos, arba galutinio panaikinimo atveju — nuo panaikinimo datos.

V SKYRIUS

ĮGYVENDINIMAS

15 straipsnis

Komiteto procedūra

1. Komisijai padeda pagal Tarybos reglamento (EEB) Nr. 3821/85 18 straipsnio 1 dalį įsteigtas komitetas.

2. Jeigu yra nuoroda į šią dalį, taikomi Sprendimo 1999/468/EB 5a straipsnio 1–4 dalys ir 7 straipsnis, atsižvelgiant į jo 8 straipsnį.

16 straipsnis

Sankcijos

Valstybės narės nustato taisykles, reglamentuojančias sankcijas už šio reglamento nuostatų pažeidimus, tvarką ir imasi visų reikiamų priemonių užtikrinančių, kad tos jos būtų įgyvendinamos. Numatytos sankcijos turi būti veiksmingos, proporcingos ir atgrasančios. Valstybės narės ne vėliau kaip iki … (14) praneša Komisijai apie minėtas nuostatas bei nedelsdamos informuoja apie bet kuriuos vėliau padarytus pakeitimus.

Valstybės narės užtikrina, kad visos tokios priemonės būtų taikomos nediskriminuojant vežėjų dėl nacionalinės priklausomybės ar įsisteigimo vietos.

17 straipsnis

Ataskaitos

1. Kas dvejus metus valstybės narės informuoja Komisiją apie vežėjų, kuriems iki praėjusių metų gruodžio 31 d. buvo išduotos Bendrijos licencijos, ir patvirtintų originalo kopijų, atitinkančių tą dieną naudojamų transporto priemonių kiekį, skaičių.

2. Valstybės narės Komisiją taip pat informuoja apie praėjusiais kalendoriniais metais išduotų vairuotojo liudijimų skaičių bei bendrą iki tų pačių metų gruodžio 31 d. galiojusių vairuotojo liudijimų skaičių.

3. Komisija iki 2013 m. pabaigos parengia ataskaitą dėl Bendrijos kelių transporto rinkos padėties. Ataskaitoje pateikiama padėties rinkoje analizė, įskaitant kontrolės priemonių veiksmingumo įvertinimą, ir įdarbinimo sąlygų vykdant šią profesinę veiklą raida bei įvertinimas, o taip pat įvertinimas, ar suderinant taisykles, inter alia, vykdymo užtikrinimo ir kelių naudotojo mokesčių, bei socialinių ir saugos teisės aktų srityse padaryta tokia pažanga, kad galėtų būti numatytas tolesnis vidaus kelių transporto rinkų, įskaitant kabotažo rinką, atvėrimas.

VI SKYRIUS

BAIGIAMOSIOS NUOSTATOS

18 straipsnis

Panaikinimas

Reglamentai (EEB) Nr. 881/92 ir (EEB) Nr. 3118/93 bei Direktyva 2006/94/EB panaikinami.

Nuorodos į panaikintus reglamentus ir direktyvą laikomos nuorodomis į šį reglamentą ir skaitomos pagal IV priede pateiktą atitikmenų lentelę.

19 straipsnis

Įsigaliojimas

Šis reglamentas įsigalioja dvidešimtą dieną nuo paskelbimo Europos Sąjungos oficialiajame leidinyje.

Jis taikomas nuo … (14).

(1) OL C 204, 2008 8 9, p. 31.

(2) 2008 m. gegužės 21 d. Europos Parlamento nuomonė (dar neskelbta Oficialiajame leidinyje), 2009 m. sausio 9 d. Tarybos bendroji pozicija ir … m. … … d. Europos Parlamento pozicija (dar neskelbta Oficialiajame leidinyje) … m. … … d. Tarybos sprendimas.

(3) OL L 95, 1992 4 9, p. 1.

(4) OL L 279, 1993 11 12, p. 1.

(5) OL L 374, 2006 12 27, p. 5.

(6) OL L 102, 2006 4 11, p. 1.

(7) OL L 18, 1997 1 21, p. 1.

(8) OL L 370, 1985 12 31, p. 8.

(9) OL L …

(10) OL L 184, 1999 7 17, p. 23.

(11) OL L 33, 2006 2 4, p. 82.

(12) OL L 16, 2004 1 23, p. 44.

(13) OL L 235, 1996 9 17, p. 59.

(14) Dviejų metai nuo šio reglamento įsigaliojimo dienos.

TARYBOS MOTYVŲ PAREIŠKIMAS

I. ĮVADAS

2007 m. gegužės 25 d. kaip vieną iš vadinamąjį kelių transporto dokumentų paketą (1) sudarančių trijų pasiūlymų Komisija pateikė pasiūlymą dėl reglamento dėl bendrųjų patekimo į tarptautinio krovinių vežimo kelių transportu rinką taisyklių (nauja redakcija).

2008 m. gegužės 21 d. Europos Parlamentas per pirmąjį svarstymą priėmė nuomonę.

2009 m. sausio 9 d. Taryba priėmė bendrąją poziciją pagal Sutarties 251 straipsnį.

Atlikdama savo darbą Taryba atsižvelgė į Europos ekonomikos ir socialinių reikalų komiteto nuomones. Regionų komitetas nusprendė savo nuomonės dėl trijų kelių transporto dokumentų paketo pasiūlymų nepateikti.

II. BENDROSIOS POZICIJOS ANALIZĖ

1. Bendrosios pastabos

Remdamasi 2007 m. pavasario Europos Vadovų Tarybos išvadomis dėl transporto sektoriaus indėlio į Lisabonos strategiją, Komisija nusprendė pateikti pasiūlymus dėl galiojančios teisės sistemos, reglamentuojančios galimybę vykdyti profesinę vežimo kelių transportu veiklą, patekimą į tarptautinio krovinių vežimo kelių transportu rinką ir į tarptautinę keleivių vežimo tolimojo susisiekimo ir miesto autobusais rinką, peržiūros, siekdama, inter alia, užtikrinti, kad administracinė našta būtų tinkama ir proporcinga. Visais šiais naujais pasiūlymais siekiama atnaujinti nuostatas, reglamentuojančias vežėjų kelių transportu veiklą ir patekimą į kelių transporto rinkas, jas pakeisti kitomis nuostatomis arba sujungti.

Komisijos pateiktu pasiūlymu dėl reglamento dėl bendrųjų patekimo į tarptautinio krovinių vežimo kelių transportu rinką taisyklių siekiama sąžiningesnės konkurencijos, užtikrinant geresnį šių taisyklių palyginamumą, nuoseklumą ir vykdymą. Juo taip pat skatinama transporto priemones geriau panaudoti kroviniams vežti vykstant tarptautiniais maršrutais, tokiu būdu prisidedant prie transporto poveikio aplinkosaugai mažinimo.

Tarybos sutartoje bendrojoje pozicijoje nustatomos taisyklės dėl patekimo į tarptautinio krovinių vežimo rinką. Joje konsoliduojami, sujungiami ir iš esmės pakeičiami šiuo metu galiojantys Bendrijos teisės aktai, pateikiant paprastą, aiškią ir vykdytiną kabotažo sąvokos apibrėžtį. Be to, joje supaprastintos Bendrijos licencijos, patvirtintų kopijų ir vairuotojo liudijimo standartizuotos formos. Visų pirma bendrojoje pozicijoje reglamentuojami Bendrijos licencijos galiojimo laikotarpiai ir reikalavimų laikymosi patikra, be to, joje pateikiamas apsaugos priemonių, skirtų padėti išvengti manipuliavimo šiais dokumentais ir jų klastojimo, sąrašas. Bendrojoje pozicijoje taip pat sugriežtinamos dabartinės teisės nuostatos dėl valstybių narių keitimosi informacija ir tarpusavio pagalbos bei dėl nuobaudų, t. y. įsisteigimo ir priimančiųjų valstybių narių taikomų sankcijų už pažeidimus. Be to, joje valstybės narės įpareigojamos į nacionalinį vežimo kelių transportu įmonių registrą įtraukti visus jų vežėjų padarytus sunkius pažeidimus, dėl kurių buvo taikytos nuobaudos. Bendrojoje pozicijoje Komisija įpareigojama ataskaitoje, kuri turi būti paskelbta 2013 m. pabaigoje, įvertinti, ar pažanga, padaryta derinant tam tikras taisykles (pvz., vykdymo ir mokesčių už naudojimąsi kelių infrastruktūra taisykles), sudarys sąlygas labiau atverti vidaus transporto rinkas, įskaitant kabotažo sritį.

2. Pagrindiniai politikos klausimai

i) Bendrijos licencija ir vairuotojo liudijimas

Komisijos pasiūlyme numatyta išduoti Bendrijos licenciją penkerių metų laikotarpiui, kuris gali būti pratęstas. Be to, jame valstybės narės įpareigojamos pasiūlyme dėl reglamento dėl leidimo verstis profesine vežimo veikla numatytame nacionaliniame elektroniniame kelių transporto įmonių registre registruoti licencijų ir patvirtintų galiojančių kopijų serijos numerius.

Taryba bendrojoje pozicijoje leidžia laikytis lankstesnio požiūrio ir numato ilgesnį Bendrijos licencijos galiojimo laikotarpį, kadangi tvarkant pirmiau nurodytą registrą bus galima tiesiogiai patikrinti transporto įmonių dabartinį statusą. Todėl bendrąja pozicija pratęsiamas Bendrijos licencijos galiojimas „iki 10 metų“, įdiegiama (komitologijos) reguliavimo procedūra su tikrinimu siekiant pasirūpinti būtinais Bendrijos licencijos galiojimo pritaikymais ateityje, taip pat atitinkamai iš dalies pakeičiamos nuostatos dėl licencijos išdavimo ir jos galiojimo laiko pratęsimo sąlygų patikros.

Nagrinėdama vairuotojo liudijimų išdavimo klausimą, Taryba nusprendė į bendrąją poziciją įtraukti nuorodą į Direktyvą 2003/109/EB dėl trečiųjų valstybių piliečių, kurie yra ilgalaikiai gyventojai, statuso (5 straipsnio 1 dalies b punktą ir 5 straipsnio 2 dalį). Vairuotojo liudijimų serijos numerių registravimo nacionaliniame elektroniniame registre atžvilgiu bendrojoje pozicijoje nukrypstama nuo Komisijos pasiūlymo ir šiai nuostatai suteikiamas neprivalomas pobūdis (5 straipsnio 5 dalis).

Siekdama užkirsti kelią galimam šių dokumentų klastojimui, Taryba nusprendė iš dalies pakeisti I ir II priedus, į juos įtraukdama keletą apsaugos priemonių, iš kurių bent dvi turi būti naudojamos dokumentuose. Europos Parlamentas nusprendė pritarti Komisijos požiūriui ir nepriėmė pakeitimų šiuo klausimu.

ii) Kabotažas

Siekiant paaiškinti laikiną kabotažo pobūdį, pirminiame Komisijos pasiūlyme pateikta nauja šios sąvokos apibrėžtis, nustatant, kad per septynias dienas nuo tarptautinio krovinių vežimo operacijos gali būtų atliktos ne daugiau kaip trys kabotažo operacijos. Nustatant šiuos apribojimus siekiama sudaryti palankesnes sąlygas vykdymui, kadangi iš visų rūšių tarptautinio transporto naudojamų Tarptautinio krovinių vežimo keliais sutarties konvencijoje nustatytų vežimo važtaraščių būtų galima gauti atitinkamos informacijos. Siekiant užbaigtumo Komisijos pasiūlymo atitinkamame straipsnyje taip pat nustatyta, kokia informacija turėtų būti registruojama ir laikoma transporto priemonėje.

Bendrojoje pozicijoje Taryba laikosi Komisijos pasiūlymo, tačiau tam, kad būtų išvengta nepakrautų transporto priemonių reisų Bendrijos keliais, įtraukia papildomą nuostatą, kuria vežėjams leidžiama atlikti kabotažo operacijas tranzitu kertamose valstybėse narėse. Nepakrautai transporto priemonei įvažiavus į tranzitu kertamos valstybės narės teritoriją per tris dienas leidžiama atlikti tik vieną tokią operaciją. Tačiau iš viso leidžiama atlikti ne daugiau kaip tris operacijas per septynias dienas. Laikantis tokio platesnio požiūrio Bendrijos vežėjams suteikiama daugiau lankstumo laikantis pirminio Komisijos pasiūlymo, tuo pačiu metu apribojant nekontroliuojamų kabotažo operacijų skaičių, o mažinant nepakrautų transporto priemonių reisų skaičių prisidedama prie aplinkos apsaugos.

Be to, į Tarybos bendrąją poziciją vėl įtraukiamos tam tikros apsaugos priemonės, kurios šiuo metu galioja ir suteikia valstybėms narėms galimybę, Komisijai patvirtinus, įdiegti apsaugos priemones, taikomas dėl kabotažo tam tikroje geografinėje teritorijoje atsiradusių didelių nacionalinės transporto rinkos sutrikimų arba dėl kabotažo padidėjusių sutrikimų atvejais.

Taryba taip pat nusprendė bendrojoje pozicijoje įpareigoti Komisiją būsimoje ataskaitoje dėl padėties Bendrijos kelių transporto rinkoje įvertinti, ar pažanga, padaryta derinant tam tikras taisykles (pvz., vykdymo ir mokesčių už naudojimąsi kelių infrastruktūra taisykles), sudarys sąlygas labiau atverti vidaus transporto rinkas, įskaitant kabotažo sritį. Be to, šioje ataskaitoje bus pateikta padėties rinkoje analizė ir galimybių vykdyti šią profesinę veiklą raida. Ši ataskaita turi būti pateikta iki 2013 m. pabaigos.

Europos Parlamentas taip pat pritarė Komisijos pasiūlymui per septynias dienas leisti iš eilės atlikti tris kabotažo operacijas. Vis dėlto jis priėmė papildomą nuostatą, pagal kurią valstybėse narėse, kurias transporto priemonė kerta tranzitu vykdama į maršruto pradžios, leidžiama atlikti kabotažo operacijas, jei trumpiausias maršrutas į maršruto pradžios šalį eina tranzitu per tą valstybę narę ir laikomasi septynių dienų termino. Be to, Europos Parlamentas taip pat nusprendė vėl įtraukti apsaugos priemones, taikomas dėl kabotažo atsiradusių didelių nacionalinės rinkos sutrikimų arba dėl kabotažo padidėjusių sutrikimų atvejais.

Europos Parlamentas taip pat priėmė nuostatas, kuriomis valstybėms narėms leidžiama sudaryti dvišalius susitarimus, numatančius ne tokias griežtas kabotažo sąlygas, pagal kurias leidžiama atlikti kabotažo operacijas po dalinio iškrovimo ir reikalaujama įdiegti bendrą suderintą važtaraščio formą, kuri galiotų visoje Europos Sąjungoje vykdomoms visoms krovinių vežimo operacijoms, įskaitant kabotažą.

Laikydamasis skirtingo požiūrio nei Taryba ir Komisija, Europos Parlamentas balsavo už visišką kabotažo operacijų liberalizavimą nuo 2014 m. sausio 1 d.

iii) Valstybių narių bendradarbiavimas

Remdamasi Komisijos pasiūlymu ir siekdama sudaryti palankesnes sąlygas nacionalinių valdžios institucijų keitimuisi informacija ir suintensyvinti šį keitimąsi, Taryba nusprendė į bendrąją poziciją įtraukti nuostatą, kuria valstybės narės įpareigojamos keistis informacija pasitelkiant nacionalinius informacinius punktus. Taryba taip pat pritarė Komisijos pasiūlymui dėl valstybių narių įpareigojimo į nacionalinius vežimo kelių transportu įmonių registrus įtraukti visus sunkius Bendrijos transporto srities teisės aktų pažeidimus, dėl kurių buvo taikytos nuobaudos. Be to, Taryba nusprendė, kad nacionaliniuose registruose turi būti registruojami visi atvejai, kai laikinai ar visiškai panaikinamos Bendrijos licencijos ar patvirtintos galiojančios kopijos. Šie įrašai duomenų bazėje bus saugomi dvejus metus.

Reglamento dėl leidimo verstis profesine vežimo veikla projekte taip pat esama nuostatų dėl nacionalinių informacinių punktų steigimo bei nacionalinių registrų sukūrimo.

Europos Parlamentas nusprendė pritarti Komisijos pasiūlymui ir nepriėmė pakeitimų šiuo klausimu.

iv) Sankcijos už pažeidimus

Siekdama suvienodinti dabartines valstybių narių taikomas stebėsenos ir kontrolės sistemas, Komisija siūlo nacionalinėms valdžios institucijoms, kurioms suteikta teisė išduoti Bendrijos licenciją ir ją panaikinti, suteikti daugiau įgaliojimų ir veiklos priemonių. Todėl pasiūlyme vežėjo įsisteigimo valstybės narės kompetentinga institucija įpareigojama pareikšti įspėjimą, kai vežėjas padaro sunkų kelių transporto teisės aktų pažeidimą arba pakartotinai padaro nedidelių pažeidimų. Šis įpareigojimas taip pat galioja tais atvejais, jeigu minėtą pažeidimą vežėjas padaro kitoje valstybėje narėje. Kitoje nuostatoje paaiškinama, kokias sankcijas valstybė narė gali nustatyti jos teritorijoje įsisteigusiems vežėjams: (laikinai arba iš dalies) panaikinti patvirtintas Bendrijos licencijų kopijas, Bendrijos licencijas ar vairuotojo liudijimus. Valstybė narė taip pat gali taikyti kitą sankciją — laikinai ar visam laikui nušalinti vežėjo transporto vadybininką.

Tarybos sutartoje bendrojoje pozicijoje iš esmės pritariama Komisijos požiūriui į sunkius pažeidimus. Tačiau Taryba prieštaravo tam, kad būtų pareiškiamas įspėjimas, ir susitarė suteikti valstybėms narėms veiksmų laisvę. Be to, Taryba nusprendė leisti valstybėms narėms savo nuožiūra vertinti pakartotinai padarytus nedidelius pažeidimus. Bendrojoje pozicijoje vežėjo įsisteigimo valstybės narės kompetentinga institucija taip pat įpareigojama pranešti valstybės narės, kurioje buvo įvykdytas pažeidimas, kompetentingai institucijai apie tai, ar buvo taikytos nuobaudos, ir kokios nuobaudos buvo taikytos. Ši informacija turi būti pateikta per du mėnesius nuo galutinio sprendimo dėl atitinkamo klausimo priėmimo dienos.

Pirminiame Komisijos pasiūlyme taip pat nustatyta nauja tvarka, kurios turės laikytis valstybė narė, nustačiusi vežėjo nerezidento padarytą sunkų pažeidimą. Ši valstybė narė informaciją (bent standartine forma) turi pateikti per vieną mėnesį ir ji gali paprašyti įsisteigimo valstybės narės taikyti administracines sankcijas. Atitinkamo vežėjo įsisteigimo valstybė narė per tris mėnesius informuoja kitą valstybę narę apie priemones, kurių buvo imtasi.

Tarybos bendrojoje pozicijoje numatyta ši nuostata, tačiau informacijai pateikti skiriami du mėnesiai. Tarybos bendrojoje pozicijoje vežėjo įsisteigimo valstybė narė neįpareigojama pranešti apie priemones, kurių buvo imtasi.

Europos Parlamentas taip pat nusprendė neįtraukti nuostatų dėl pakartotinai padarytų nedidelių pažeidimų. Be to, jis balsavo už nuostatą dėl leidimo kaip vieną iš galimų nuobaudų taikyti baudas.

3. Kiti Europos Parlamento priimti pakeitimai

Į Tarybos bendrąją poziciją buvo visiškai ar iš esmės įtraukti pakeitimai, susiję su patikslinta išimties taikymo pašto siuntų vežimui sąvokos apibrėžtimi ir su tarptautinio krovinių vežimo, kurio metu atliekamos kabotažo operacijos, įrodymuose pateikiamų duomenų apribojimais.

Į bendrąją poziciją neįtraukti pakeitimai, susiję su:

— konstatuojamąja dalimi dėl sąsajų su Direktyva 92/106/EEB dėl kombinuotojo transporto;

— kabotažo sąvokos apibrėžties įtraukimu;

— 2009 m. sausio 1 d. — data, nuo kurios turi būti taikomas šis reglamentas;

— nuorodos į direktyvą dėl darbuotojų komandiravimo kaip nuorodos į kabotažui taikomas taisykles pateikimu;

— valstybių narių galimybe reguliuoti tarpvalstybinę prekybą.

III. IŠVADA

Rengdama bendrąją poziciją Taryba visapusiškai atsižvelgė į Komisijos pasiūlymą ir Europos Parlamento per pirmąjį svarstymą priimtą nuomonę. Taryba pareiškia, kad daugelis Europos Parlamento pasiūlytų pakeitimų jau yra iš esmės, iš dalies arba visiškai įtraukti į jos bendrąją poziciją.

Taryba mano, kad sprendžiant pagrindinį klausimą, dėl kurio nesutariama — dėl kabotažo rinkos liberalizavimo datos nustatymo — ji laikysis suderinto ir tinkamo požiūrio.

(1) Kiti du pasiūlymai dėl teisės aktų yra:

— pasiūlymas dėl Europos Parlamento ir Tarybos reglamento, nustatančio profesinės vežimo kelių transportu veiklos sąlygų bendrąsias taisykles (dok. 10114/1/07 TRANS 194 CODEC 602 + REV1 (en, fr, de)), ir